b'\n_START_ARTICLE_\nGraham Godfrey\n_START_SECTION_\nLjubiteljska kariera\n_START_PARAGRAPH_\nGodfrey je v srednjo \xc5\xa1olo hodil na Memorial High School v mestu Houston, Teksas, svoje univerzitetne dneve pa je pre\xc5\xbeivljal na College of Charleston.\n_START_SECTION_\nPoklicna kariera\n_START_PARAGRAPH_\nGodfrey je bil izbran v 34. krogu nabora lige MLB leta 2006 s strani ekipe Toronto Blue Jays. V letu 2007 je nato igral za ekipo Lansing Lugnuts na stopnji Single-A._NEWLINE_Po sezoni 2007 je bil skupaj z Kristianom Bellom poslan k ekipi Oakland Athletics, v Toronto pa je od\xc5\xa1el Marco Scutaro._NEWLINE_V ligi MLB je svojo prvo prilo\xc5\xbenost dobil 10. junija 2011 na tekmi proti ekipi Chicago White Sox._NEWLINE_Na svoji prvi tekmi je Godfrey v 4,33 menjave dovolil 9 udarcev v polje in pet tekov, dva prosta prehoda na bazo in dve izlo\xc4\x8ditvi z udarci, na koncu pa je ostal brez odlo\xc4\x8ditve po zmagi svoje ekipe z 7:5. Njegova prva \xc5\xbertev izlo\xc4\x8ditve z udarci je bil Gordon Beckham. Na tekmi je takratni vr\xc5\xa1ilec dol\xc5\xbenosti upravnika Bob Melvin vknji\xc5\xbeil svojo prvo zmago. _NEWLINE_V svoji drugi tekmi, 17. junija, pa se je odrezal precej bolje. Proti takratnim braniteljem naslova, rivalom na drugi strani zaliva San Francisco Giants, je pred polnim doma\xc4\x8dim stadionom v 7 menjavah dovolil dva teka in 6 udarcev v polje s tremi izlo\xc4\x8ditvami z udarci in brez prostih prehodov nabazo, s \xc4\x8dimer si je zaslu\xc5\xbeil svojo prvo zmago v ligi MLB.'